Pjautuvas ir kūjis

**Pjautuvas ir kūjis** () – pagrindinė Sovietų Sąjungos emblema, darbininkų ir valstiečių sąjungos simbolis.

Egzistuoja du šio simbolio pavadinimo variantai – „pjautuvas ir kūjis“ ir „kūjis ir pjautuvas“. Pagal istorinę vartoseną ir SSRS konstituciją teisingas yra „pjautuvas ir kūjis“.

## Komponentai
Pjautuvas vaizduojamas uždėtas ant kūjo. Tai rodo, kad kūjis herbe yra heraldiškai vyresnė. Skaitant emblemą jos dalys vardinamos tokia tvarka, kaip mato žiūrovas – „pjautuvas ir kūjis“.

Kūjis nuo viduramžių darėsi įvairių amatų simboliu. Daugelyje techninių emblemų pavaizduoti kūjai – du sukryžiuoti kūjai ar plaktukai arba plaktukas sukryžiuotas su kitų įrankiu – veržliarakčiu, kirviu, kirtikliu ir pan. Nuo XIX a. antros pusės V. Europos proletarinės organizacijos savo klasiniu simboliu pasirinko kūjį. Prieš pirmąją Rusijos revoliuciją kūjis jau buvo visuotinai pripažintas darbininkų klasės simbolis Rusijos revoliucionierių tarpe.

Iki 1917 m. rusiškoje heraldikoje pjautuvas buvo daugelio miestų herbų dalis. Pjautuvas, kaip vienas pagrindinių valstiečių įrankių, simbolizavo pjūtį, derlių.

## Pjautuvas ir kūjis SSRS
Sovietų Rusijos vyriausybės nutarimu pjautuvo ir kūjo emblema buvo priimta 1918 m. kovo pabaigoje – balandžio pradžioje. 1918 m. liepos 10 d. ją patvirtino V Tarybų suvažiavimas. Pirmą kartą pavaizduota ant Rusijos SFSR Liaudes komisarų tarybos antspaudo 1918 m. liepos 26 d.

Pjautuvas ir kūjis buvo vadinami „mažuoju SSRS herbu“, kuris naudotas iki 4-ojo dešimtmečio vidurio, kol veikė 1918 ir 1924 m. konstitucijos.

SSRS vėliavoje pjautuvas ir kūjis atsirado kartu su raudona žvaigžde 1923 m. 1924 m. simbolis buvo aprašytas konstitucijoje. Pjautuvas ir kūjis buvo ir sąjunginių respublikų vėliavose.

Buvo aprašytas RSFSR 1937 ir 1977 m. konstitucijose.

Pjautuvas ir kūjis buvo pavaizduoti antspauduose, oficialiuose dokumentuose, kariuomenės uniformose, oficialių pastatų fasaduose, ant piniginių ženklų, ant Aukščiausiųjų Tarybų tribūnų, laikraščiuose, ordinų ir medalių ženkluose ir t. t.

Suirus SSRS pjautuvas ir kūjis kaip simbolis naudojamas Briansko srities herbe ir vėliavoje, Vladimiro srities ir kai kurių miestų vėliavose. Nepripažinta Padniestrės Moldavijos respublika naudoja nežymiai pakeistus Moldavijos SSR herbą ir vėliavą, kurie turi pjautuvą ir kūjį. Pjautuvas ir kūjis su sparnais yra Aerofloto emblema.


Vaizdas:State Emblem of the Soviet Union.svg|SSRS herbas
Vaizdas:Flag of the Soviet Union.svg|SSRS vėliava
File:Flag of Lithuanian SSR.svg|LSSR vėliava
File:Naval Ensign of the Soviet Union.svg|SSRS Karinio jūrų laivyno vėliava
File:Aeroflot.svg|Aerofloto emblema
File:USSR Frontier Troops Emblem.PNG|SSRS Pasienio kariuomenės rankovės emblema
File:Орден Трудового Красного Знамени (СССР).jpg|Darbo Raudonosios Vėliavos ordino ženklas
File:Emblema KGB.svg|KGB emblema


**Dabartiniai herbai ir vėliavos**

vaizdas:Coat of Arms of Bryansk Oblast.svg|Briansko srities herbas
vaizdas:Flag of Vladimirskaya Oblast.svg|Vladimiro srities vėliava
vaizdas:Coat of Arms of Dzerzhinsk.svg|Dzeržinsko miesto (Žemutinio Naugardo sritis) herbas
vaizdas:Transnistria State Flag.svg|Padniestrės Moldovos respublikos vėliava


## Pjautuvas ir kūjis ne SSRS
Pjautuvas ir kūjis buvo ir yra dalies šalių komunistų partijų simbolis. IV Internacionalo emblemą sudaro pjautuvas ir kūjis (veidrodinis atspindys, palyginus su SSRS herbiniu variantu) bei skaitmuo 4.

Unikodo simbolių lentelėje yra ir sukryžiuoti pjautuvas ir kūjis – U+262D ().

Austrijos herbe juodas erelis laiko pjautuvą ir kūjį, bet nesukryžiuotus, o atskirai.


Vaizdas:CPI-M-flag.svg|Dabartinė Indijos komunistų (marksistų) partijos vėliava
Vaizdas:Flag of the Chinese Communist Party.svg|Kinijos komunistų partijos vėliava
Vaizdas:Flag of the Communist Party of Vietnam.svg|Vietnamo komunistų partijos vėliava
Vaizdas:Flag of PCR.svg|Rumunijos komunistų partijos vėliava
Vaizdas:Flag of the Lebanese Communist Party.svg|Libano komunistų partijos vėliava
Vaizdas:Logo of the Fourth International.svg|IV Internacionalo emblema
Vaizdas:Austria Bundesadler.svg|Austrijos herbas
Vaizdas:Logo of the Communist Party of Greece.svg|Graikijos komunistų partijos emblema
Vaizdas:Partido Comunista de Chile.svg|Čilės komunistų partijos emblema
Vaizdas:Kommunistiska Partiet.svg|Švedijos komunistų partijos emblema
Vaizdas:Emblema PCM Mexico.svg|Meksikos komunistų partijos emblema
Vaizdas:Hammer and Sickle - Kerala.jpg|Gyvoji statula Keralos (Indija) Komunistų partijos suvažiavime. Keralos valstijoje valdančioji partija yra komunistų


## Šaltiniai

## Nuorodos